Drangedal kirke

Drangedal kirke er en laftet korskirke i Drangedal kommune i Telemark fylke. Den er prestegjeldets hovedkirke samt soknekirke for områdene Prestestranda, Kjosen og Henseid. Kirken skal være bygget over flere år, og det er vanskelig å datere den nøyaktig. Tårnet har årstallet 1773 på vindfløyen, og 225-årsjubileum ble feiret i 2000. Det antas altså at kirken var noenlunne ferdig omkring 1775. Østre korsarm kom til først i 1839–42, og tårnet ble fornyet ved samme anledning. I 1898–99 ble kirken omfattende satt i stand etter planer av Haldor Børve, og i 1950 ble den fargerestaurert etter planer av Finn Krafft. Bårehuset på kirkegården er fra 1969. Referanser Litteratur Naas, Per K. (2000). Drangedal kjørke. Drangedal menighetsråd. ISBN 82-90695-00-4. Henriksveen, Herman, red. (1986). «Drangedal kirke». Kirker i Telemark. Stathelle: Flora forlag. s. 84-85. ISBN 82-90695-00-4. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 506. ISBN 82-7527-022-7. Eksterne lenker (no) «Drangedal kirke». Kirkesøk. Den norske kirke. Drangedal kyrkje Drangedal kyrkje nettside Åsulv Lande: Kyrkje og kristenliv i Drangedal soknakall (Drangedal sokneråd: Porsgrunn, 1950; på Bokhylla.no) Drangedal kommune (no) «Drangedal kirke». Kulturminnesøk. Riksantikvaren – Direktoratet for kulturminneforvaltning.